User:Waseem Ahmed official

تاریخ کہروڑپکا

(ضلع لودھراں) ایک تحصیل ہے جو لودھراں شہر سے جنوب کی جانب 27 کلومیٹر کی مسافت پر واقع ہے۔

قرب و جوار میں تحصیل دنیا پور،تحصیل میلسی واقع ہیں۔کہروڑپکا کی تاریخ (بمطابق مرقع کہروڑ) ڈھائی ہزار سالہ ہے۔اس شہر کو ہندو حکمران کروڑ کے نام پر بسایا گیا تھا جو وقت کے ساتھ بگڑتے ہوئے کہروڑ بن گیا جب یہاں پر 1925ء میں ریلوے اسٹیشن کا افتتاح کیا گیا تو اسے کہروڑپکا کا نام دے دیا گیا۔

تقسیم ہندوستان سے قبل یہاں کثیر تعداد میں ہندو آبادی رہائش پزیر تھی۔مسلمان بھی ایک عرصے سے یہاں رہ رہے ہیں جبکہ ایک کثیر تعداد ہندوستان سے ہجرت کر کے یہاں رہائش پزیر ہوئی۔زیادہ تر مہاجرین ہندوستان کے ضلع روہتک حصار سے ہجرت کر کے یہاں آئے۔کہروڑپکا سڑک اور ریلوے لائن کے ذریعے ملک کے دوسرے شہروں سے جڑا ہوا ہے۔یہاں کا مرکزی بازار بخاری چوک ہے جو کہ کہا جاتا ہے کہ عطاللہ شاہ بخاری کے نام سے موسوم ہے۔کہروڑپکا گنے کی پیداوار،کپڑا رنگنا،کھسے کے حوالے سے اپنی پہچان رکھتا ہے۔یہاں کی سیاسی شخصیات میں مشہور سابق وزیر مملکت مرحوم صدیق کانجو تھے جو قاتلانہ حملے میں جاں بحق ہوگئے تھے۔اب ان کے فرزند عبدالرحمن خان کانجو قومی اسمبلی کے رکن ہیں۔

مزارات کے حوالے سے پیر اکرم شاہ بخاری،ہندیرا پیر،پیر جیون،شہید سرور،مشہور ہیں۔میلے،بازار،عرس بھی اس شہر کی بے مثال پہہچان ہیں جو اب رفتہ رفتہ اپنی اہمیت کھو رہے ہیں۔شہر میں مندروں میں سے دو مندر اب بھی اپنی بقاء کی جنگ لڑ رہے ہیں جن میں سے ایک بڑا مندر سناتن دھرم مندر ہے جس کی عمارت 1935ء میں تعمیر ہوئی تھی لیکن ہندو زیادہ عرصہ عبادت نہ کر سکے۔پرانے شہر میں ٹبہ مشہور جگہ ہے جہاں اب بھی ٹیلوں کے آثار موجود ہیں لیکن کوئی واضح سرپرستی نہ ہونے کی وجہ سے نوادرات چوری ہو جاتی ہیں اور ان پر تحقیق کا کوئی سلسلہ موجود نہیں۔

آس پاس کے نواحی علاقے مثلآ ملتانی والا،بیلہ واگہ،ٹبی وڈاں،پل چورواہ،وغیرہ بھی مقامات کے حوالے مشہور ہیں۔